section_heading: Životopis
paragraph_text: Rođena je kao Edith Margaret Emily Ashcroft u Croydonu. Pohađala je škole Woodford i Central School of Speech and Drama. Vrlo mlada je postala zapažena kazališna glumica, posebice ulogama Naemi u predstavi Jew Suss (1929.), kao i Desdemone u Othellu (1931.) Ipak, najpoznatija je njezina uloga Julije u Romeu i Juliji, gdje joj je partner bio Laurence Olivier. Zapaženo je nastupala i u predstavama Tri sestre, Nasljednica, Antonije i Kleopatra, Ukroćena goropadnica, Kako vam drago i drugima.